Document ID: 31998R2130

KOMISSION ASETUS (EY) N:o 2130/98,
annettu 5 päivänä lokakuuta 1998,
poikkeuksellisista markkinatukitoimenpiteistä sianliha-alalla Saksassa annetun asetuksen (EY) N:o 370/98 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan,
sekä katsoo, että
klassisen sikaruton puhjettua tietyillä Saksan tuotantoalueilla ja erityisesti Mecklenburg-Vorpommernin osavaltiossa komissio on säätänyt tämän osavaltion tiettyjä osia koskevista eläinlääkinnällisistä ja kaupallisista rajoituksista klassiseen sikaruttoon liittyvistä tietyistä suojatoimenpiteistä Saksassa 28 päivänä tammikuuta 1998 tehdyssä komission päätöksessä 98/104/EY (3), sellaisena kuin se on muutettuna päätöksellä 98/413/EY (4); komission asetuksella (EY) N:o 370/98 (5), sellaisena kuin se on viimeksi muutettuna asetuksella (EY) N:o 1427/98 (6), otettiin käyttöön kyseisestä jäsenvaltiota koskevia sianlihamarkkinoiden poikkeuksellisia tukitoimenpiteitä,
eläinten terveystilanteessa tapahtuneen edistyksen johdosta poikkeuksellisten markkinatukitoimenpiteiden soveltaminen olisi lopetettava; asetus (EY) N:o 370/98 olisi näin ollen kumottava, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Kumotaan asetus (EY) N:o 370/98.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä lokakuuta 1998.

Labels: 17
19
3
6
18